ร้านขนมจีนป้าเขียด ตั้งอยู่ถนนตัดใหม่ทางไปบ้านวังวัว (เลียบทางรถไฟ) ร้านป้าเขียดเปิดขายมานานแล้วตั้งแต่ถนนยังไม่ตัดผ่าน โชคดีที่ถนนตัดผ่านหน้าบ้านพอดี ป้าเขียดก็มีลูกค้าเพิ่มขึ้นเพราะรถที่วิ่งผ่านไปมา ป้าเขียดทำอาหารเสร็จประมาณ 8.30-09.00น ลูกค้าก็เริ่มเข้าร้านกันแล้ว ส่วนมากขนมจีนจะเสร็จก่อน ถ้าอยากทานก๋วยจั๊บอาจจะต้องรอไปอีกซักครึ่งชั่วโมง เพราะป้าเขียดใช้เตาถ่านปรุงอาหาร ต้องใจเย็นๆ ขนมจีนจานละ10บาท ป้าเขียดจะจับเส้นขนมจีนใส่จานให้ ส่วนน้ำแกงเราก็ตักราดเองตามความชอบจะราดมากน้อยหรือกี่น้ำแกงก็ได้ไม่ว่ากัน (นำ้แกงมี3อย่าง น้ำยากะทิ, น้ำยาเผ็ด-ไม่ใส่กะทิ,น้ำพริกหวาน) ส่วนก๋วยจั๊บ(ตีนไก่,ข้อไก่) รสชาติอร่อยน้ำซุปหวานจากหัวไชเท้า ไม่ต้องปรุงเลย ถ้วยละ20บาท และยังมีขนมหวานอีกถ้วยละ10บาท ป้าเขียดอัถธยาศัยดีคุยเก่ง ใครผ่านมาแถวนี้แวะชิมกันได้ รสชาติอร่อยที่สำคัญราคาถูกมาก